DA Den Europæiske Unions Tidende C 40/7

Kortfattede oplysninger om statsstøtte ydet i overensstemmelse med Kommissionens forordning (EF) nr. 1595/2004 af 8. september 2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

(2006/C 40/05)

(EØS-relevant tekst)

Støttenummer: XF 4/2005

Medlemsstat: Italien

Støtteordningens betegnelse: Programaftale mellem regionen Veneto og de regionale organisationer for erhvervsfiskeri (Federcoopesca, Lega pesca og AGCI), der repræsenterer hele erhvervsfiskeriet i Veneto

Retsgrundlag: Normative di riferimento: Legge n. 41 del 17.2.82 — VIo Piano Triennale della Pesca e dell'Acquacoltura 2000-2002, approvato con Decreto Ministeriale 25 maggio 2000 (GU del 27 luglio 2000, n. 174)

Udgifter (i alt og pr. år): De samlede midler til gennemførelsen af aftaleprogrammet beløber sig til 1 113 606 EUR. Dette beløb er opført på regionalbudgettet under udgiftskonto nr. 100038 »Spese per gli interventi previsti dal VIo Piano Triennale della Pesca e dell'Acquacoltura 2000-2003 di cui alla Legge 17.2.1998« i medfør af ministerdekret af 29.12.2000 og 1.8.2002 (for 2000 og 2001).

Da støtteordningen er toårig, er det årlige beløb på ca. 556 803 EUR

Støtteintensitet: Støtten til de regionale repræsentanter for Federcoopesca, Lega pesca og AGCI Pesca til gennemførelse af foranstaltningerne i programaftalen er fastsat til 100 % af de støtteberettigede udgifter, som er afholdt af sammenslutninger til gennemførelse af aktioner af kollektiv interesse, hvis resultater offentliggøres

Gennemførelsesdato: Gennemførelsesdatoen er datoen for støtteordningens offentliggørelse i Den Europæiske Unions Tidende

Ordningens varighed: to år

Formål:

— fiskeressourcer og overvågning af fiskeriet: foranstaltninger til bevidstgørelse af Veneto's erhvervsfiskere om de nye miljøproblemer ved hjælp af løbende oplysning og undervisning om emner i tilknytning til reduktionen i fiskeriindsatsen

— salgsfremmende foranstaltninger og reklame for fiskevarer: afholdelse af og/eller deltagelse i messer og konferencer, fremstilling af informationsmateriale (f.eks. cd-rom, postere, publikationer)

— forskning og udvikling: foranstaltninger til gradvis afvikling af kystnært fiskeri ved at fremme og udbygge aktiviteter, der omfatter og/eller er alternativer til fiskeri, f.eks. fisketurisme og økologisk akvakultur.

Disse mål er i overensstemmelse med målene i Fællesskabets nye politik for fiskeri og akvakultur.

Støtteberettigede omkostninger, der dækkes af ordningen: Foranstaltningerne er baseret på de støttekategorier, der er omhandlet i artikel 4 i forordning (EF) nr. 1595/2004 (Støtte til producentgrupper eller -sammenslutninger eller udøvere af erhvervet).

De støtteberettigede omkostninger, som støtten er beregnet ud fra, er baseret på bestemmelserne i forordning (EF) nr. 2792/99, forordning (EF) nr. 1685/2000 (som ændret ved forordning (EF) nr. 448/2004) og forordning (EF) nr. 438/2001.

Ydelsen af teknisk/økonomisk bistand og rådgivning vedrørende teknisk ledelse og it-ledelse er også i overensstemmelse med punkt 2.1.1.og 2.1.2 i Kommissionens beslutning 2001/C/19/05.

Det beløb, der er fastsat til gennemførelsen af foranstaltningerne, overskrider ikke det strengt nødvendige for at nå formålet med støtten.

Støtten til faglig og økonomisk uddannelse af erhvervsudøvere i fiskeriet og støtten til udbredelse af ny teknologi og teknisk eller økonomisk bistand tilsigter kun at skærpe erhvervsfiskernes erkendelse af betydningen af bæredygtig forvaltning og bevaring af fiskeressourcerne og de deraf følgende positive virkninger for miljøet.

Der kan ydes støtte til individuelle virksomheder (dog kun i form af tilbagebetaling af eventuelle udgifter afholdt i forbindelse med gennemførelsen af programlagte aktiviteter)

Oplysninger om støtteordningen og forklarende bemærkninger: Programaftale mellem Veneto's regionale administration og Veneto's regionale organisationer for erhvervsfiskeri Federcoopesca, Lega pesca og AGCI.

Retsgrundlaget for gennemførelsen på regionalt plan af denne aftale er lov nr. 41 af 17.2.1982 og den 6. treårsplan for fiskeri og akvakultur 2000-2002, godkendt ved ministerdekret af 25. maj 2000 (italiensk statstidende af 27. juli 2000, nr. 174). Aftalen finansieres ved midler, der er overført fra staten til regionen Veneto (ministerdekret af 29.12.2000 og 1.8.2002).

Foranstaltningerne i programaftalen er i overensstemmelse med foranstaltningerne i artikel 15, stk. 2 — Aktioner iværksat af erhvervet — i forordning (EF) nr. 2792/99. I dette stykke hedder det: »Medlemsstaterne kan tilskynde til tidsbegrænsede aktioner af kollektiv interesse, som går ud over, hvad der normalt henhører under det private erhvervsliv, og som gennemføres med en aktiv indsats fra erhvervet selv eller af organisationer, som optræder på vegne af producenterne, eller andre organisationer, der er godkendt af forvaltningsmyndigheden, og som bidrager til virkeliggørelsen af målene for den fælles fiskeripolitik«.

Støtten er i tråd med retningslinjerne i lov nr. 41/82 og de efterfølgende treårsplaner for fiskeri og akvakultur, ifølge hvilke organisationerne for erhvervsfiskeri har til opgave at gennemføre programaftaler, der har følgende hovedmål:

bedre udnyttelse af de regionale fiskevarer

bevaring og udvikling af beskæftigelsen

beskyttelse af kystområdets biologiske ressourcer.

De i den nævnte nationale lovgivning fastsatte programaftaler gennemføres også på regionalt plan af følgende grunde:

erhvervsfiskeriets organisationer spiller en særlig social og historisk rolle i Veneto, både som følge af deres plads i den samlede virksomhedsstruktur og i kraft af deres økonomiske betydning

organisationernes rolle må styrkes, så de kan vejlede og styre omstruktureringen af virksomhederne, under hensyntagen til prioriteringerne i den 6. treårsplan for fiskeri

disse organisationer bør tildeles en række konkrete opgaver til fremme af produktionen (salgsfremme, publikationer, støtte til udvikling), til gavn for alle erhvervsfiskerne, indtil der oprettes egentlige godkendte bistandscentre i lighed med det nu veletablerede system for landbrugstjenester.

De støttemodtagende erhvervsorganisationer har pligt til at forelægge det berørte tekniske kontor følgende, inden for de tidsfrister, der er fastsat i aftaleprogrammet:

de årlige aktivitetsprogrammer, som skal forelægges Regionalrådet (Giunta regionale) til vurdering og godkendelse, sammen med attestering af effektiv driftskapacitet

halvårlige tekniske statusrapporter om gennemførelsen af den godkendte programaftale (afholdte udgifter; foreløbige resultater og alle andre oplysninger til støtte for den kvartalsmæssige kontrol med gennemførelsen)

tekniske slutrapporter (og tilhørende regnskaber) inden 15 dage efter afslutningen af de årlige aktivitetsprogrammer ifølge programaftalen, ledsaget af bilag (behørigt kvitterede fakturaer og kopi af bankerklæringer til bekræftelse af betaling).

Kompetent regional myndighed:

Regione Veneto — Segreteria del Settore Primario Unità Complessa Politiche Faunistico-Venatorie e della Pesca Via Torino 110 — I-30172 Mestre — Venezia;

Tlf. (Segreteria dell'Unità Complessa Politiche Faunistico-Venatorie e della Pesca):

(39-41) 279 55 30; Fax (39-41) 279 55 04

e-mail: cacciapesca@regione.veneto.it

Ansvarlig leder:

Dr. Mario Richieri (tlf. (39-41) 279 55 81)

e-mail: mario.richieri@regione.veneto.it

Ansvarlig embedsmand:

Dr. Diego Tessari (tlf. (39-41) 279 55 15)